Dragi roditelji i dragi učenici,

dobila sam i nekoliko riješenih zadaća, iako nije bilo obavezno slati rješenja. Bilo je i točnih, ali više ih je bilo s nekim pogreškama pa ću to pojasniti.

Počet ću s riječima koje govore o koizmi i Isusovoj muci - **ljubičasta** boja:

 ***pepeo*** – vezano uz Pepelnicu, početak korizme (posipanje pepelom); ***Cvjetnica*** - nedjelja Muke Gospodnje, početak Velikog tjedna; ***hosana*** – poklik kojim su pozdravljali Isusa kad je na Cvjetnicu na ***magarcu (magarac)*** ulazio u Jeruzalem gdje je podnio muku i smrt /zato u 3. zadatku treba Jeuzalem zaokružiti ljubičastom bojom/; ***Posljednja večera-***slavimo na Veliki četvrtak, Isus nam daje svoje Tijelo i svoju Krv i to je Isusova zadnja večera s učenicima prije izdaje, muke i smrti; ***grob u stijeni -*** tu su stavili mrtvog Isusa kad su ga skinuli s križa. Preostale riječi povezane su s Uskrsom i treba ih obojiti žutom bojom. Ako imate pitanja ili nejasnoća, javite se.

 Ovih dana ćemo se baviti temom: USKRS U MOJOJ OBITELJI

Pogledajte slike u udžbeniku na 76. i 77. str. Što vidiš na tim slikama? Zamoli nekoga od ukućana da ti pročita što piše oko slika.

Uskrs je najveći kršćanski blagdan. To je blagdan kojim slavimo pobjedu Isusa nad smrću i pobjedu nad svakim grijehom. Isus je pobijedio grijeh i smrt.

Uskrs nam je sve bliži. Pitaj roditelje što sve treba pripremiti za Uskrs. Kako se tvoja obitelj priprema za Uskrs?

U radnoj bilježnici na 59. str. riješi 4. zadatak: Nacrtaj uskrsnu čestitku.

Sudjeluj u bojanju pisanica i ostalim priprema za Uskrs. Ove godine Uskrs ne možemo slaviti u crkvi. Pomoli se zajedno s obitelji uskrslom Isusu da nas čuva od svakog zla. Zajedno sa svojom obitelji pogledaj crtić o Isusovom uskrsnuću.

<https://youtu.be/QKzdiYuUu1o>

SRETAN USKRS!!!